Αικατερίνη Ίνγκεσντοτερ της Σουηδίας

Η Αικατερίνη Ίνγκεσντοτερ, σουηδικά: Katarina Ingesdotter, ( το 1110) ήταν Σουηδή πριγκίπισσα, που παντρεύτηκε τον Δανό πρίγκιπα Μπγιέρν Χάραλντσεν τον Σιδηρόπλευρο.

 Βιογραφία 
Ήταν κόρη του βασιλιά Ίνγκε Α΄ του Πρεσβύτερου της Σουηδίας και της βασίλισσας Ελένης. Ήταν η αδελφή της Χριστίνας Ίνγκεντοτερ της Σουηδίας και της Mαργαρίτας Φρέντκουλα. Η Αικατερίνη ήταν η μικρότερη από τις τρεις βασιλικές κόρες:Anteckningar om svenska qvinnor η αδελφή της Χριστίνα παντρεύτηκε τη δεκαετία του 1090 και η αδελφή της Μαργαρίτα το 1101. Η Αικατερίνη θεωρείται ότι ήταν περίπου στην ίδια ηλικία με τον μελλοντικό της σύζυγο και έτσι εκτιμούμε ότι γεννήθηκε γύρω στο έτος 1100 Kungagravar och medeltidshistoria, Beckman, Natanael, Fornvännen 22-47, 1921.

Ο πατέρας της Αικατερίνης απεβίωσε το 1110 και τον διαδέχτηκαν στον σουηδικό θρόνο οι ανιψιοί του. Μέχρι τη στιγμή του τέλους του πατέρα της, η Αικατερίνη θα ήταν ακόμα παιδί. Η μητέρα της αναφέρεται ότι μπήκε στο αβαείο Βρέτα ως χήρα. Η μεγαλύτερη αδελφή της, η Χριστίνα, ζούσε στους Ρως του Κιέβου, και στη Σουηδία εθεωρείτο πολύ μακριά, για να της δοθεί μερίδιο στην κληρονομιά του πατέρα της. Η αδελφή τους Μαργαρίτα ήταν τότεο βασίλισσα της Δανίας. Είναι γνωστό ότι η Mαργαρίτα μοιράστηκε την κληρονομιά της με την ανιψιά της Ίνγκριντ στη Νορβηγία και την ανιψιά της Ίνγκεμποργκ στη Δανία. Η Αικατερίνη δεν αναφέρεται σε αυτές τις συναλλαγές, αλλά, ως η μόνη ανύπαντρη κόρη του Ίνγκε Α΄ που έμεινε στη Σουηδία, θα ήταν μία από τις κληρονόμους του.

Σύμφωνα με το έπος Knýtlinga, η Αικατερίνη παντρεύτηκε τον Δανό πρίγκιπα Μπγιέρν Χάραλντσε τον Σιδηρόπλευρο. Μόνο ένα παιδί είναι γνωστό από αυτή την ένωση: η κόρη τους Χριστίνα, μελλοντική βασίλισσα της Σουηδίας, η οποία υπολογίζεται ότι γεννήθηκε περί το έτος 1122 .

Το 1134 ο σύζυγος της Αικατερίνης τάχθηκε στο πλευρό του θείου του Ερρίκου Β' της Δανίας στον πόλεμο της διαδοχής στη Δανία, αλλά σκοτώθηκε από τον Ερρίκο Β΄ την ίδια χρονιά.Nordisk familjebok / Uggleupplagan. 3. Bergsvalan - Branstad Η κόρη της Χριστίνα εκτιμάται ότι παντρεύτηκε τον μελλοντικό βασιλιά Έρικ Θ΄ της Σουηδίας τη δεκαετία του 1140.

 Οικογένεια 
Παντρεύτηκε (περί το 1120) τον Μπγιέρν Χάραλντσεν τον Σιδηρόπλευρο από τον Οίκο των Έστριντσεν και είχε τέκνο
 Χριστίνα π. 1125-π.1165, παντρεύτηκε τον Έρικ Θ' της Σουηδίας.

 Παραπομπές 

Κατηγορία:Πριγκίπισσες της Δανίας
Κατηγορία:Σουηδέζες πριγκίπισσες